Алматылық оқушылар Индонезияда өткен робототехника чемпионатында жеңіске жетті
DATE: 00:46, 12 Қаңтар 2024 | GMT +5
TITLE: Алматылық оқушылар Индонезияда өткен робототехника чемпионатында жеңіске жетті
URL: https://kaz.inform.kz/news/almatilik-okushilar-indoneziyada-otken-robototehnika-chempionatinda-zhenske-zhett-e19620/
META: DATE: 00:46, 12 Қаңтар 2024 | GMT +5
TOTAL WORDS: 154
AUTHOR(S):
TEXT: Алматы әкімдігінің мәліметінше, робототехника бойынша FIRST Tech Challenge ашық ойындар Индонезияның Депок қаласында өтті. Жарысқа жиыны 5 мемлекеттен 30 команда қатысты. Біздің елдің намысын қорғауға Алматы қаласынан «124» атты команда аттанған еді. Фото: Алматы әкімдігі. 9-11 сынып оқушыларынан құрылған «124» командасының құрамында: Алдияр Жұмаділ, Илияс Әуезхан, Әлімжан Раев, Гауһар Жанас, Лаура Тоқтағали – №124 ЖББМ, Айханым Шамшадин, Арай Ержанқызы, Әлрахат Ұмытхан, Мерас Медғат – №81 мектепгимназия, Томирис Оңғарбек – №206 мектепгимназия, Әсел Үмбет – №178 лицей, Мира Демеуғалиева – №200 мектеп-гимназиясының оқушылары болды. Фото: Алматы әкімдігі. «Алматылық оқушылар бірнеше күн бойы Оңтүстік-Шығыс Азия елдерінен келген 150 жас робототехника жасаушылармен бәсекеге түсті. Нәтижесінде ел құрамасының қоржыны 7 жүлдемен толықты», - деп хабарлады әкімдіктің баспасөз қызметі. Алматылық оқушылар төмендегідей нәтижеге ие болды. «Индонезияда өткен чемпионатқа жолдаманы алматылық оқушылар 2023 жылдың желтоқсан айында Оқу-ағарту министрлігі мен Алматы қаласы әкімдігінің қолдауымен USTEM Foundation Қоғамдық Қоры ұйымдастырған Almaty Tech Cup республикалық турнирінде жеңіп алған болатын», - деп хабарлады әкімдікте
